[image: image1.jpg]


     NORAKSTS

OLAINES NOVADA PAŠVALDĪBAS DOME 
Zemgales iela 33, Olaine, Olaines novads, LV-2114, tālrunis 20178620, 22318183
E-pasts: pasts@olaine.lv, www.olaine.lv

DOMES SĒDES PROTOKOLA PIELIKUMS

Olainē

Nr.9
26.2.p.

Par detālplānojuma nekustamajam īpašumam Purmaļi (Medemciemā) atcelšanu daļā

Tiek dots vārds: Dmitrijam Ivanovam

Olaines novada pašvaldībā (turpmāk – Pašvaldība) 2026.gada 24.augustā reģistrēts Āra Vilaus (personas kods 040655-12356, e-pasts: raudups@inbox.lv) iesniegums (reģ.                            Nr. ONP/7.15/26/5779-SD) ar lūgumu atcelt detālplānojumu nekustamajam īpašumam Purmaļi, Medemciemā, Olaines pagastā, Olaines novadā daļā, kas attiecas uz nekustamā īpašuma Purmaļi (kadastra Nr.8080 005 0002) (turpmāk – Īpašums) zemes vienību ar kadastra apzīmējumu 8080 005 0002 (turpmāk – Zemes vienība).

Izvērtējot ar lietu saistītos apstākļus un spēkā esošos normatīvos aktus, konstatēts:

Detālplānojums Īpašuma teritorijā apstiprināts ar Olaines pagasta padomes 2004.gada 2.jūnija lēmumu (9.prot., 3§.1.p.7.) un pārapstiprināts ar Olaines novada domes 2009.gada 30.septembra lēmumu (6.prot., 33.p.), apstiprinātajiem saistošajiem noteikumiem Nr.38 (turpmāk – Detālplānojums).

Detālplānojuma mērķis – nekustamā īpašuma Purmaļi sadale un zemes izmantošanas mērķa maiņa no lauksaimniecības zemes dzīvojamā apbūvē.

Īpašums sastāv no Zemes vienības 0,7678 ha platībā ar adresi “Purmaļi”, Medemciems, Olaines pagasts, Olaines novads, dzīvojamās mājas ar kadastra apzīmējumu                               8080 005 002 001, pagraba 8080 005 002 002, pirts 8080 005 002 003, saimniecības ēkas 8080 005 002 004, tualetes 8080 005 002 005, kūts 8080 005 002 006, šķūņa                             8080 005 002 007 un pagraba 8080 005 002 010.

Īpašumtiesības ierakstītas Rīgas rajona tiesas, Olaines pagasta zemesgrāmatas nodalījumā Nr.57 uz Āra Vilaus vārda.

Īpašums ir daļa no Detālplānojuma teritorijas.
Iesniegumā norādīts, ka Detālplānojuma atcelšana daļā nepieciešama, lai Īpašuma turpmāko attīstību īstenotu atbilstoši Pašvaldības domes 2025.gada 28.maija saistošajiem noteikumiem Nr. SN7/2025 “Grozījumi Olaines novada domes 2022.gada 27.aprīļa saistošajos noteikumos Nr. SN5/2022 “Olaines novada teritorijas plānojuma 2018. – 2030. gadam teritorijas izmantošanas un apbūves noteikumi un grafiskā daļa”” (turpmāk – Plānojums), tai skaitā veiktu Zemes vienības sadali.

Izvērtējot Detālplānojumu (1.pielikums), secināts, ka Detālplānojuma galvenie risinājumi ir īstenoti. Veikta zemes vienību sadale, izbūvēta paredzētā infrastruktūra un nodrošināta piekļuve. Veikts Detālplānojuma salīdzinājums ar Plānojumā ietvertajiem risinājumiem. Secināts, ka Detālplānojums integrēts Plānojumā un Plānojums nodrošina teritorijas turpmākai izmantošanai nepieciešamo regulējumu. 

Izvērtējumā nav konstatēti tādi Detālplānojumā ietverti risinājumi vai nosacījumi, kuru saglabāšana būtu nepieciešama Īpašuma turpmākai izmantošanai vai apkārtējo nekustamo īpašumu tiesību aizsardzībai

Pēc Detālplānojuma atcelšanas daļā, Īpašuma teritorijas izmantošanas un apbūves noteikumi tiks noteikti atbilstoši Plānojumam.

Pašvaldību likums nosaka:

4.panta pirmā daļa - Pašvaldībai ir šādas autonomās funkcijas:

15) saskaņā ar pašvaldības teritorijas plānojumu noteikt zemes izmantošanu un apbūvi.

10.panta pirmā daļa -  Dome ir tiesīga izlemt ikvienu pašvaldības kompetences jautājumu. Tikai domes kompetencē ir:

1) izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un teritorijas plānojumu.

44.pants. Saistošie noteikumi.

pirmā daļa -  Dome atbilstoši likumā vai Ministru kabineta noteikumos ietvertam pilnvarojumam izdod saistošos noteikumus.


48.panta trešā daļa - Saistošo noteikumu izstrādi teritorijas plānošanas jomā un to uzraudzības kārtību regulē Teritorijas attīstības plānošanas likums.

Teritorijas attīstības plānošanas likums nosaka:

12.panta trešā daļa - Vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.

29.pants - Detālplānojuma apstiprināšana.

Detālplānojums ir spēkā, līdz to atceļ vai atzīst par spēku zaudējušu. Detālplānojums zaudē spēku arī tad, ja ir beidzies termiņš, kurā bija jāuzsāk tā īstenošana, un gada laikā pēc šā termiņa izbeigšanās tas nav pagarināts. 
Teritorijas attīstības plānošanas likuma Pārejas noteikumi nosaka:

10.punkts - Pēc šā likuma spēkā stāšanās ir spēkā detālplānojumi, kas:

1) apstiprināti ar pašvaldības saistošajiem noteikumiem;

2) izstrādāti šo pārejas noteikumu 9.punktā noteiktajā kārtībā.


Administratīvā procesa likums nosaka:

70.panta “Administratīvā akta paziņošana un spēkā esamība” trešā daļa - Administratīvais akts ir spēkā tik ilgi, līdz to atceļ, izpilda vai vairs nevar izpildīt sakarā ar faktisko vai tiesisko apstākļu maiņu.

83.panta “Neapstrīdama administratīvā akta atcelšana” otrā daļa - Administratīvo aktu atceļ ar jaunu administratīvo aktu.

Ievērojot iepriekš minēto, Attīstības un komunālo jautājumu komitejas 2026.gada 22.septembra sēdes protokolu Nr.9 un, pamatojoties uz Pašvaldību likuma 4.panta pirmās daļas 15.punktu, 10.panta pirmās daļas 1.punktu, 44.panta pirmo daļu un 48.panta trešo daļu,  Teritorijas attīstības plānošanas likuma 12.panta trešo daļu, 29.pantu un Pārejas noteikumu 10.punktu, Administratīvā procesa likuma 70.panta trešo daļu un 83.panta otro daļu, atklāti balsojot ar 11 balsīm par – A.Bergs, M.Ribickis, I.Brence, D.Ivanovs, A.Vurčs, J.Kudiņš, L.Šmite, I.Čukure, A.Geržatovičs, A.Lukaševics, J.Precinieks, pret nav, atturas nav,dome nolemj:

1. Atcelt detālplānojumu daļā nekustamajam īpašumam “Purmaļi” (kadastra                               Nr. 8080 005 0002), kas apstiprināts ar Olaines pagasta padomes 2004.gada 2.jūnija lēmumu (9.prot., 3.§ 1.p.7.) un pārapstiprināts ar Olaines novada domes 2009.gada 30.septembra lēmuma “Par detālplānojumu apstiprināšanu nekustamajiem īpašumiem Olaines novadā ar Olaines novada domes saistošajiem noteikumiem” (6.prot., 33.p.) saistošajiem noteikumiem Nr.38, kas attiecas uz nekustamo īpašumu Purmaļi (kadastra Nr. 8080 005 0002).

2. Izdot saistošos noteikumus Nr. SN15/2026 “Par Olaines novada domes 2009.gada 30.septembra sēdes lēmumā apstiprināto saistošo noteikumu Nr.38 “Par detālplānojuma apstiprināšanu nekustamajam īpašumam “Purmaļi” (kad.Nr. 8080 005 0002)”,                     pielikuma Nr.28 atcelšanu daļā” (pielikumā).

3. Uzdot Pašvaldības:

3.1. būvvaldes speciālistei teritoriālplānojuma un zemes ierīcības jautājumos publicēt lēmumu un saistošos noteikumus Nr. SN15/2026 Teritorijas attīstības plānošanas informācijas sistēmā (TAPIS) piecu darba dienu laikā pēc tā spēkā stāšanās;
3.2.  Īpašumu un juridiskajai nodaļai publicēt šo lēmumu oficiālajā izdevumā “Latvijas Vēstnesis”;
3.3.  sabiedrisko attiecību speciālistei publicēt šo lēmumu pašvaldības tīmekļvietnē http:/www.olaine.lv/detālplānojumi.

4. Lēmumu var pārsūdzēt Administratīvajā rajona tiesā Rīgas tiesu namā Baldones                 ielā 1A, Rīgā, LV-1007 (riga.administrativa@tiesas.lv) viena mēneša laikā no šī lēmuma spēkā stāšanās dienas.

Lēmuma pilns teksts nav publiski pieejams, jo satur ierobežotas pieejamības informāciju par fizisko personu, kas aizsargāta saskaņā ar Eiropas Parlamenta un Padomes regulas Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).

Saskaņā ar Informācijas atklātības likuma 5.panta otrās daļas 4.punktu, lēmumā norādītie personas dati uzskatāmi par ierobežotas pieejamības informāciju.

Sēdes vadītājs




(paraksts)


A.Bergs
NORAKSTS PAREIZS

Olaines novada pašvaldības

priekšsēdētāja biroja administratore





N.Tropkina 
Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu

